Worcester F 80 Distinctiones

162 Nubes in nube notatur

Nubes.[[1]](#footnote-1) In nube notatur status gratie solidatur. Nubes enim tanto sunt firmiores quanto densiores.

¶ Nubes habet tria, splendorem quia a sole illuminatur, decorem quia a terra eleuantur, dulcorem quia a mari elongatur. Sic Paulus in conuersione sua accepit cognicionis splendorem, contemplationis decorem, benignitatis dulcorem. In primo excluditur infidelitatis error. In secundo voluptatis amor. In tercio malignitatis rancor. Et sic per fidem eius rationabile illuminabatur, per spem eius concupiscinabile ad Deum erigebatur, per caritatem irascibile refrenabatur. De primo Gen. 9[:13]: *Arcum meum ponam in nubibus* celi. Hoc fit quando celestis sciencia ponitur in prophetis siue in apostolicis. Secundum illud Ysai. 60[:8]: *Qui sunt isti qui ut nubes volant*, volant nempe per celerem affectionem, pluunt per erudicionem, tonant per communicacionem, coruscant per operacionem. Quas condiciones debet bonus predicator habere.

¶ Secundo nubes habet decorem et hoc quia a terra eleuatur, secundum Plinium. Nubes a terra sublimatur stadiis.

/fol. 270vb/

xl., Job [7:15]: *Suspendium elegit anima[[2]](#footnote-2) mea*, quia elongatum a terrenis affectibus.[[3]](#footnote-3) Subiciuntur tamen si affectus noster, nimis approxient, terrenis grauabitur.

¶ Tercio iste sanctus habuit dulcorem velut nubes, quia a mari elongatus terra que in mari est salsa, in nube sit dulcis. Vnde [3] Reg. 18[:44]: *Nubecula,* parua *Ascendebat de mari*, vere sanctus iste erat vt illa nubes, paruus per humiliatorem, leuis sine pondere peccati. Et vere *Ascendebat de mari*, et de mundo qui timet per superbiam, etc.[[4]](#footnote-4)

¶ Item nubes dicitur virgo quia agilis per obedienciam, candida per pudiciciam, leuis per inopiam. Nubes quidem erat filiis Israel inducatum itineris in signum fideris in temperamentum caloris et aeris, Num. 14[:14]. Item, nubes est leuis in motu, Ysai. 60[:8]: *Qui sunt isti qui ut nubes volant*. Est sullimis in situ, Ysai. 14[:14]: *Ascendam super altitudinem nubium*. Est vtilis in effectu,[[5]](#footnote-5) Psal. [146:8]: *Operit cælum nubibus, et parat terræ pluviam*. Sic Maria fuit leuis quantum ad culpe incorrupcionem, Ysai. 19[:1]: *Ascendit Dominus super nubem leuem* quod exponitur de carne virginis.

¶ Secundo, fuit sullimis per vite conuersacionem, Num. 10[:11]: *Nubes eleuata est*. Tercio fuit vtilis per venie perpetracionem, [3] Reg. 18[:44-45]: *Parua nubecula quasi vestigium hominis ascendebat de mari*, et sequitur *et facta est pluuia grandis.*

¶ Item sicut nubes est a terris eleuata, sic Maria per terrenorum abieccionem et obliuionem, Psal. [44:11]: *Obliuiscere populum tuum, et domum patris*. Super quod Bernardus oblita est ipsa propositum et domum quia nec populum voluit augere prole successionis nec heredem patri facere. Quin etiam omnia terrena arbitrata est vt stercora vel Christum lucrifaceret.

¶ Item sicut nubes est sursum agitata, sic Maria per deuocionem. Vnde Hieronimus, *Ad Eustochium*, nouis cotidie inflammabatur affectionibus.

¶ Item sicut nubes est rorida per pluuiam sic Maria per graciam, Psal. [71:6]: *Descendet[[6]](#footnote-6) sicut pluuia in vellus*, quod celicus errorans et irrorata. Vnde Anselmus, O plena et superplena, etc. Item Maria velut nubes est obscura per humilitatem, Gen. 19[:9]: *Veniam ad te in caligine nubis*, id est, in humilitate virginis.

¶ Item velut nubes est frigida per castitatem. Nam ipsa temporat hominis concupiscentiam et Dei iram. Eccli. 35[:26]: *Speciosa misericordia Dei in tempore[[7]](#footnote-7) tribu*

/fol. 271ra/

*lationis*, et *quasi nubes in tempore siccitatis*. Psal. [104:39]: *Dedit nubem in protectionem eorum*. Apo. 14[:14]: *Vidi et ecce* *nubem candidam*.

1. Nubes ] Lambeth begins the chapter: In nube notatus… with the “I” capitalized. [↑](#footnote-ref-1)
2. anima ] Lambeth, F 128 *om*. F 80. [↑](#footnote-ref-2)
3. affectibus ] *add*. Lambeth: Tale suspendium eligamus nos ne affectio nostri corumpantur. Sicut enim videmus quod terra ista multis pedibus nostris subicetur et calcatur. Tamen pedibus undatis plera grauamina infert sic licet desideria terrena nostris affectibus.

   Compare F 128: suspensionem. Tales suspensiones nos debemus habere ne sensus nostri in terrenis corrumpantur. Videmus enim quod licet a terra a pedibus nostris teratur et conculcetur. Tamen, terra plus nocet nudis pedius quam calciatis, sic terreni affectus plus nocent sanctis cordibus si nimis tangantur. [↑](#footnote-ref-3)
4. etc. ] At this juncture F 128 adds: De quibus vide supra capitulo [222] Mare et capitulo [239] Mundus. [↑](#footnote-ref-4)
5. effectu ] Lambeth, F 128 *corr.* affectu F 80. [↑](#footnote-ref-5)
6. descendet ] Lambeth, F 129 *corr*. ascendit F 80. [↑](#footnote-ref-6)
7. tempore ] *add*. ~~tribe~~ F 80. [↑](#footnote-ref-7)